
Mediterranean Network for Haemoglobinopathies 
Ένα διεθνές δίκτυο με σκοπό την ισχυροποίηση της συνεργασίας στην αντιμετώπιση των αιμοσφαιρινοπαθειών
Το Mediterranean Network for Haemoglobinopathies (MNfH) – Μεσογειακό Δίκτυο για τις Αιμοσφαιρινοπάθειες είναι ένα διεθνές και διεπιστημονικό δίκτυο που συμπεριλαμβάνει συλλόγους ασθενών, επαγγελματίες υγείας, ερευνητές και ειδικούς πολιτικής υγείας οι οποίοι δραστηριοποιούνται στο πεδίο των αιμοσφαιρινοπαθειών, ειδικότερα στη θαλασσαιμία και τη δρεπανοκυτταρική αναιμία. Το Δίκτυο δημιουργήθηκε προκειμένου να ενισχύσει τη σύγκριση του έργου διαφορετικών εμπειρογνωμόνων και να συμβάλει στην αντιμετώπιση των κύριων προκλήσεων όσον αφορά την πρόληψη, τη διάγνωση, τη θεραπεία και τη διαχείριση αυτών των νόσων. 
Με αφετηρία την Ιταλία, την Ελλάδα και την Κύπρο, το MNfH αποτελεί μια νέα πρωτοβουλία διεθνούς συνεργασίας που έχει ως στόχο την ενίσχυση του διαλόγου ανάμεσα στην επιστημονική κοινότητα, τους συλλόγους ασθενών και τα ιδρύματα και οργανισμούς υγείας. Μέσω μιας διεπιστημονικής προσέγγισης που προσανατολίζεται στην ανταλλαγή εμπειριών γύρω από τη νόσο, το δίκτυο αποσκοπεί στην υποστήριξη της συνεχούς βελτίωσης της φροντίδας των ασθενών και στην προαγωγή της ισότητας στην πρόσβαση στην φροντίδα της υγείας. 
Αποστολή
Η αποστολή του Mediterranean Network for Haemoglobinopathies είναι η διασύνδεση των κοινοτήτων ασθενών, επαγγελματιών υγείας, ερευνητών και θεσμικών ιθυνόντων για τη λήψη αποφάσεων ώστε να καλλιεργήσει τη συνεργασία, την ανταλλαγή γνώσης και καλών πρακτικών, την υποστήριξη της καινοτομίας βάσει τεκμηρίωσης, και την ανάπτυξη κοινών δράσεων με στόχο τη βελτίωση της πρόσβασης στη φροντίδα καθώς και της ποιότητας της φροντίδας αυτής για τους ασθενείς με αιμοσφαιρινοπάθειες. 
Όραμα
Το όραμα του Δικτύου περιλαμβάνει ένα μέλλον όπου κάθε ασθενής με αιμοσφαιρινοπάθεια θα μπορεί να έχει πρόσβαση στη βέλτιστη φροντίδα και να επωφελείται από τις εξελίξεις στην έρευνα και την καινοτομία στις θεραπείες, ανεξαρτήτως από το πού διαβιώνει, συμβάλλοντας κατ’ αυτό τον τρόπο στη βελτίωση της ποιότητας ζωής και του προσδόκιμου ζωής των ασθενών σε όλη την περιοχή της Μεσογείου.
Προτεραιότητες
Στις προτεραιότητες του Δικτύου περιλαμβάνονται η διαθεσιμότητα και η ασφάλεια των πόρων μετάγγισης, η μείωση των ανισοτήτων πρόσβασης σε εξειδικευμένη φροντίδα, η συζήτηση ένταξης καινοτόμων θεραπειών, η αύξηση του όγκου των δεδομένων και των τεκμηρίων που παράγονται στην κλινική πρακτική, και η ενδυνάμωση του ρόλου των ασθενών με αιμοσφαιρινοπάθειες και των συλλόγων τους στις διαδικασίες λήψης αποφάσεων για την υγεία. 
Με βάση τις αρχές της συνεργασίας, της θέσης των ασθενών στο επίκεντρο, της ισότητας, της ανεξαρτησίας και της διαφάνειας, το Mediterranean Network for Haemoglobinopathies αποσκοπεί στο να συμβάλει στην ανάπτυξη ολοένα και πιο υψηλών και ομοιογενών προτύπων φροντίδας, προάγοντας την περιφερειακή συνεργασίας που είναι ικανή να παραγάγει απτά οφέλη για τους ασθενείς και τα συστήματα υγείας. 

